Márciusi ének
Magyar márciusban
Dobbanjatok szivek!
Régi dicsőséghez
Legyetek mind hivek
Zászlók lobogjatok,
Szivek dobogjatok,
Magyar márciusban
Higgyetek, bízzatok!

Magyar márciusban
Nézzetek csak széjjjel:
Még mindig van magyar
Megkötözött kézzel,
Ki vérzik, küszködik,
Hitéért üldözik...
Véreink ezerje
Ártatlan bűnhődik.

Magyar márciusban
Ne hulljatok könnyek!
Szülessen ereje
A magyar ökölnek,
Szilaj akaratnak,
Tüzes büszke dacnak,
Amitől a lángok
Újra szárnyra kapnak!

Magyar márciusban
Szivek szava szálljon
S harsogjon viharként
Végig a világon:
Vért virágzó rabság,
Évtizedes gazság,
Ássák már a sirod:
Ébred az igazság!

Győzni fog, győzni fog
Miként negyveranyolcban,
Vagy tán még annál is
Ezerszerte joibban!
Mert a mi harcunkban
Szivünk heledobban.
Mert a mi harcunkban
Az Isten is ott van!

versek